CELEX: 32014R0115
Language: hu
Date: 2014-02-04 00:00:00
Title: A Bizottság 115/2014/EU végrehajtási rendelete ( 2014. február 4. ) egyes áruk Kombinált Nómenklatúra szerinti besorolásáról

7.2.2014   
            
            
               HU
            
            
               Az Európai Unió Hivatalos Lapja
            
            
               L 38/24
            
         
      A BIZOTTSÁG 115/2014/EU VÉGREHAJTÁSI RENDELETE
   
   (2014. február 4.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 4-én.
      
         
            a Bizottság részéről, az elnök nevében,
         
         Algirdas ŠEMETA
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Érintőképernyővel ellátott folyadékkristályos (LCD) kijelzővel rendelkező elektromos vezérlőkészülék legfeljebb 1 000 V feszültségig. A kijelző képátlója 30,5 cm (12 hüvelyk), felbontása 800 × 600 pixel, körülbelül 30 × 23 × 6 cm méretű házban.
                  A készülék operációs rendszerrel rendelkező automatikus adatfeldolgozó gépet foglal magában.
                  A készülék a következő interfészekkel van felszerelve:
                  
                              —
                           
                           
                              egy aljzat compact flash memóriakártyához,
                           
                        
                              —
                           
                           
                              két USB-csatlakozó,
                           
                        
                              —
                           
                           
                              két RJ-45 csatlakozó,
                           
                        
                              —
                           
                           
                              egy RS-232 csatlakozó,
                           
                        
                              —
                           
                           
                              egy RS-485 csatlakozó,
                           
                        
                              —
                           
                           
                              egy aljzat memóriabővítéshez,
                           
                        
                              —
                           
                           
                              egy bővítőbusz például a szabadalmazott input/output (I/O) egységek vezérlésére szolgáló bővítőkártyákhoz.
                           
                        A készülék különböző típusú automatizálási eszközök csatlakoztatására szolgáló beépített meghajtókkal is fel van szerelve és képes futtatni és megjeleníteni olyan asztali számítógépes programokat, mint például a szövegszerkesztő és táblázatkezelő alkalmazások.
                  A készüléket ipari folyamatokban használt gépek elektromos vezérlése terén olyan alkalmazásokban való használatra szánták, amelyek programozható automatizálásvezérlést vagy programozható logikai vezérlést használnak.
               
               
                  8537 10 10
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8537, a 8537 10 és a 8537 10 10 KN-kód szövegezése határozza meg.
                  Tekintettel a készülék objektív jellemzőire, nevezetesen a különböző típusú automatizálási eszközök csatlakoztatására szolgáló beépített meghajtók és input/output (I/O) egységek vezérlésére szolgáló bővítőbusz meglétére, a készüléket ipari folyamatokban használt gépek elektromos vezérlésére szánták. Ezért a 8471 vtsz. alá automatikus adatfeldolgozó gépként történő besorolása kizárt.
                  Mivel automatikus adatfeldolgozó gépet foglal magában, a készüléket mint numerikus vezérlésű kapcsolótábla beépített automata adatfeldolgozó géppel, legfeljebb 1 000 V feszültségig, a 8537 10 10 KN-kód alá kell besorolni.